Základná škola s materskou školou Boleráz

**ŠKOLSKÝ PARLAMENT**

2021/2022

**ŠKOLSKÝ PARLAMENT**

1. Žiacky školský parlament (ďalej iba ŽŠP) tvorí medzičlánok medzi žiakmi a učiteľmi.

Poslaním parlamentu je riešenie výchovno-vzdelávacích problémov, navrhovanie opatrení na

zlepšenie všetkých činností na škole, vylepšenie vzájomných vzťahov medzi žiakmi a

pedagogickými pracovníkmi, hľadanie spoločných postupov pri organizovaní mimoškolskej

činnosti žiakov.

2. V ŽŠP vedieme žiakov k tomu, aby sa sami naučili rozlišovať kladné a záporné stránky

života a vyberať z nich také podnety, ktoré prispievajú ku kladnému rozvoju ich osobnosti a

nie k pasivite, nezodpovednosti a nedisciplinovanosti.

3. Cieľom zriadenia ŽŠP ako dobrovoľného združenia je naučiť žiakov verejne vystupovať,

vhodne argumentovať svoje názory i názory rovesníkov tried, niesť istú mieru zodpovednosti

za život vo svojej škole a zároveň podporiť sebadôveru, samostatnosť, tvorivosť a umožniť

sebarealizáciu žiakov.

**1. Žiacky školský parlament**

* ŽŠP je iniciatívnym a pomocným orgánom riaditeľky školy, ktorý vyjadruje záujmy žiakov

v oblasti výchovy a vzdelávania na základnej škole.

* Poslaním ŽŠP je riešenie výchovno-vzdelávacích problémov, navrhovanie opatrení na

zlepšenie činností v škole, hľadanie spoločných postupov v organizovaní mimoškolskej

činnosti žiakov, alebo aj zlepšovanie vzájomných vzťahov na škole.

* ŽŠP spolupracuje s vedením školy, so žiakmi aj s učiteľmi školy.

**2. Organizácia žiackeho školského parlamentu**

- Členmi ŽŠP sú žiaci ZŠ – ktorí sú volení priamou voľbou v kmeňovej triede školy. Člen

ŽŠP je volený vždy na jeden školský rok. Členov ŽŠP si volia žiaci 5. – 9. ročníka.

* Jeden člen ŽŠP zastupuje svoju kmeňovú triedu na zasadnutiach parlamentu. V

prípade nespokojnosti s jeho činnosťou má trieda právo odvolať člena a zvoliť si nového člena

do ŽŠP.

* Ak sa zvolený člen – vyslanec triedy nezúčastní troch zasadnutí ŽŠP, ostatní členovia ŽŠP

majú právo ho odvolať.

* Sídlom ŽŠP je Základná škola s materskou školou Boleráz 456.
* ŽŠP pracuje pod vedením koordinátora, ktorého určí riaditeľka školy. Koordinátorkou ŽŠP na šk. rok 2021/2022 je Mgr. Katarína Slivová
* ŽŠP je schopný uznášať sa, ak je prítomná nadpolovičná väčšina všetkých jeho členov.
* Parlament zasadá vždy v prípade potreby.
* Parlament si pozýva na svoje zasadnutia hosťa, ktorý im zodpovedá na ich otázky.
* Hosťom môže byť okrem riaditeľky školy napr. výchovný poradca, koordinátor prevencie, resp. iní hostia (po vzájomnej dohode s koordinátorom ŽŠP).

**3. Zasadnutia žiackeho parlamentu**

* Program rokovania ŽŠP zostavuje koordinátorka parlamentu. Ostatným členom ho zverejňuje najmenej 2 dni pred zasadnutím ŽP prostredníctvom oznamu.
* Počas každého rokovania sa vedie zápisnica (dátum rokovania, menný zoznam prítomných

členov, pozvaných hostí, program schôdze, prerokované problémy, návrhy, podnety, výsledky

hlasovania), ktorú zapisuje člen ŽŠP v spolupráci s koordinátorom ŽŠP.

* Zmena , resp. jeho doplnenie je možné vykonať na základe dohody s koordinátorkou

ŽŠP, po predložení riaditeľke školy a schválení nadpolovičnou väčšinou členov ŽŠP.

**4. Úlohy člena žiackeho školského parlamentu**

1. Člen ŽŠP je povinný povedať všetko, čo sa dozvedel na parlamente na triednickej hodine

vo svojej triede. Na triednickej hodine vystúpi po dohode s triednou učiteľkou.

2. Na každé zasadnutia si člen ŽŠP nosí zošit (slovník), do ktorého si zapisuje všetko, o čom

sa na parlamente rokuje a rieši. Z druhej strany si píšu otázky svojich spolužiakov, ktoré chcú

prediskutovať na parlamente.

3. Zánik členstva v ŽŠP :

a) vystúpením člena

b) vylúčením člena z dôvodu neúčasti, alebo iného priestupku

c) zánikom ŽŠP.

4. Zapája sa aktívne do činností a aktivít školy a ŽŠP.

5. Navrhuje a spolupracuje na organizácii akcií školy a ŽŠP.

**5. Vlastnosti člena žiackeho školského parlamentu**

1. dôvera väčšiny spolužiakov v triede a ich ochota rešpektovať jeho prácu v ŽŠP

2. čestné a slušné vystupovanie voči spolužiakom i dospelým

3. organizačné schopnosti

4. zrozumiteľnosť a pohotovosť vo vyjadrovaní

5. rozhodnosť pri riešení problémov a obhájenie si svojich názorov; schopnosť argumentácie

a vedenia dialógu

6. vedieť rešpektovať rozhodnutie väčšiny.

**Členovia ŽŠP:**

**5.ročník – Artur Chovanec**

**6.ročník – Markus Hubinský**

**7.A – Vanessa Skačanová**

**7.B – Petra Dobšovičová**

**8.A – Šimon Adamec**

**8.B – Jakub Bublinec**

**9.A – Barbora Billiková**

**9.B – Melinda Eva Varadiová**

Koordinátor ŽŠP – Mgr. Slivová: ........................................................

Riaditeľka školy – Mgr. Miškovičová : ........................................................

V Boleráze dňa ....................................